

**Republika e Kosovës**

**Republika Kosova-Republic of Kosovo**

***Qeveria - Vlada - Government***

***Ministria e Punës dhe Mirëqenies Sociale***

***Ministarstvo Rada i Socijalne Zastine – Ministry of Labour and Social Welfare***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Dokument Konsultimi**

**Për**

**Projektrregulloren (MPMS) Nr. xx/2017**

**për Masat Aktive të Tregut të Punës**

***Gusht 2017***

***1. Përmbledhje e shkurtër***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Baza Ligjore e nxjerrjes së kësaj Projektrregulloreje është* *neni 12, paragrafi 2 i Ligjit Nr. 05/L -077 për Regjistrimin dhe Ofrimin e Shërbimeve për të Papunët, Punëkërkuesit dhe Punëdhënësit (G.Z. e Republikës së Kosovës / Nr. 26 / 21 korrik 2016, Prishtinë), neni 8 paragrafi 1.4 i Rregullores Nr. 2/2009 për Fushat e Përgjegjësive Administrative të Zyrës së Kryeministrit dhe Ministrive, neni 38, paragrafët 5 dhe 6 të Rregullores Nr. 09/2011 për Punën e Qeverisë së Republikës së Kosovës (Gazeta Zyrtare Nr.15, 12.09.2011).*

*Me këtë Projektrregullore përcaktohen procedurat, të drejtat dhe përgjegjësitë e institucioneve qendrore dhe lokale, publike dhe private, të të papunësuarve, punëkërkuesve të regjistruar dhe punëdhënësve në përcaktimin, implementimin, monitorimin dhe vlerësimin e masave aktive të tregut të punës.*

***2. Përshkrimi i shkurtër i çështjes***

*Projektrregullorja (MPMS) Nr. xx/2017 për Masat Aktive të Tregut të Punës adreson:*

- *Ndalimin e të gjitha formave të diskriminimit,*

*-**Përcaktimin e Masave Aktive të Tregut të Punës***,**

**-** *Informimin e publikut për Masat Aktive të Tregut të Punës***,**

*- Burimet për implementimin e masave aktive të tregut të punës,*

*- Shërbimet për të papunët e regjistruar***,**

**-** *Subvencionimin e pagës***,**

*- Trajnimin në Punë,*

*-**Aftësimin dhe riaftësimin profesional , etj.*

***3.Qëllimi i Konsultimit***

*Qëllim kryesor i konsultimit për Projektrregulloren në fjalë është që Organi Propozues, të ofrojë për grupet e caktuara të interesit, mënyrën transparente për opinionet dhe vlerësimet e tyre për dispozitat e kësaj Projektrregulloreje.*

*Për këto dhe për arsye të tjera, Qeveria e Kosovës ka konsideruar që forma më e mirë e procesit të politikbërjes në aspektin legjislativ, është konsultimi online me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së akteve ligjore dhe nënligjore dhe në këtë rast në këtë Projektrregullore.*

*Të gjitha komentet, rekomandimet, alternativat tuaja të propozuara në Projektrregulloren (MPMS) Nr. xx/2017 për Masat Aktive të Tregut të Punës, do t’i analizojmë dhe në afatin sa më të shkurtër, do t’i publikojmë dhe inkorporojmë të Projektrregulloren në fjalë.*

***4. Afati përfundimtar për dhënien e komenteve***

*Afati përfundimtar i dhënies së komenteve në kuadër të procesit të konsultimit online për Projektrregulloren (MPMS) Nr. xx/2017 për Masat Aktive të Tregut të Punës është...*

*Komentet duhet të dorëzohen në formë elektronike në e-mail adresën: Ylber.A.Aliu @ rks-gov.net, përmes Platformës Elektronike online për konsultimet në pjesën ku jepen komentet e përgjithshme dhe specifike.*

*Bashkëngjitur me këtë dokument, gjeni Projektrregulloren (MPMS) NR. xx/2017 për Masat Aktive të Tregut të Punës.*

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Cili është opinioni juajlidhur me Projektrregulloren e Masave Aktive të Tregut të Punës?  |  |  |
| **2** | Përveç masave të cekura në Rregullore, a mendoni se duhet të ketë edhe masa tjera aktive të tregut të punës? |  |  |
| **3** | Cili është opinioni juaj lidhur me buxhetin e masave aktive të tregut të punës? |  |  |
| **4** | A mendoni se Qeveria duhet të ketë më shumë rol në zgjerimin e masave aktive të tregut të punës?  |  |  |
| **5** | Cili është opinioni juaj, se cilës masë aktive të tregut të punës duhet t’i jepet më shumë prioritet? |  |  |
| **6** | Cili është opinioni juaj lidhur me subvencionimin e pagave?  |  |  |
| **7** | Cili është opinioni juaj lidhur me vetëpunësim? |  |  |
| **8** | Cili është opinioni juaj lidhur me aftësimin profesional?  |  |  |
| **9** | Cili është opinioni juaj lidhur me procedurën e ankimimit? |  |  |